
Projekti “Ringid vees” kaasfinantseeringu kinnitamine 
1. Asjaolud ja menetluse käik
Narva Linnavalitsus osaleb partnerina rahvusvahelises projektis “Ringid vees“ (Water Rings, Renkaita vedessä). Projektis osalevad Eesti (Tallinna Linnavalitsus, Narva Linnavalitsus, Arenguprogrammide Keskus EMI-ECO (Roheline Rood) - juhtpartner, BDA Consulting OÜ) ja Lõuna-Soome partnerid (Hollola, Lahti, Nastola omavalitsused). Projektitaotlus esitatakse Interreg IVA programmi, mille toetatavate tegevuste hulka kuulub ka keskkonnateadlikkuse tõstmisele suunatud projektid.
Projekti üldeesmärgiks on ennetada ja vähendada keskkonnariske Soome lahe piirkonnas, suurendades keskkonnateadlikkust sotsiaalselt väheaktiivsetes elanikerühmades (venekeelne elanikkond), kaasates need rühmad loodusressursside säästliku kasutamise kaudu oma elukohas ja integreerides nad kohalikku kogukonda Lõuna-Soomes ja Eestis.   

Narva linna puhul on sihtrühmadeks aktiivsemad elanikud (eeldatavalt korteriühistute esimehed – kuni 120 inimest) ja linnavalitsuse juhid ja ametnikud. Üheks eesmärkidest on  loodusressursside säästlikku kasutamise propageerimine heade majapidamisviiside rakendamisega energia- ja veetarbimises ja pakendite kasutamisel ning jäätmekäitlemises. Samas projekt aitab laiendada Eesti ja Lõuna-Soome linnavalitsuste kogemust elanike kaasamisel keskkonnaprojektides ja arendada keskkonnateadlikkuse tõstmisele suunatud tegevust edasi uutele sihtrühmadele.
Projekti tegevusteks on Soome ja Eesti koostöövõrgustiku mudelite väljatöötamine ja analüüsimine, koolitusmaterjalide ettevalmistamine ja koolitus (sh koolitajate koolitus, kohalike omavalitsuste töötajate kaasamiskoolitus, kohalike elanike võrgustamise ja keskkonnakoolitus), teavitustegevus (teabelehed, säästukalender, koostöö meediaga, kampaaniad, kodumajapidamise säästutrükise koostamine ja väljaandmine (eesti, vene ja soome keeles), võrgustamine, ühistegevused ja projekti juhtimine. 
Projekt on kavandatud 3 aastaks (detsember 2008- november 2011).
Projekti kogumaksumus on ligikaudu 7 000 000 krooni (448 400 eurot)

Narva projekti eelarve moodustab ligikaudu 3 520 140 krooni, millest kaasfinantseering on 528 021 krooni ehk 15% (kaasfinantseering 2009.aastal – summas 250 000 krooni, 2010.aastal – summas 150 000 krooni, 2011.aastal – summas 128 021 krooni).
Programmi kohaselt peavad projekti partnerid algul ise kõik projekti kulud katma, sest toetus laekub alles projekti vahearuannete ja lõpparuande esitamist. 

Narva Linnavolikogu otsusega on vaja kinnitada projekti kaasfinantseering. Esialgsel hinnangul projekti käivitamiseks piisab kaasfinantseeringu vahendite olemasolust, seetõttu esialgu ei vajata sildfinantseeringut projekti kulude katmiseks. 

2.  Õiguslikud järeldused

Kohaliku omavalitsuse korralduse seaduse § 22 lõike 1 punkti 8, Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 4.4.14 kohaselt volikogu ainupädevusse kuulub laenude ja teiste varaliste kohustuste võtmine. 

Seega käesoleva otsuses nimetatud projekti omafinantseeringu kinnitamine on võimalik Narva Linnavolikogu otsusega, sest see ei ole seadusega antud kellelegi teise kinnitada.

Valla- ja linnaeelarve seaduse § 11 lõike 1 kohaselt eelarve projekti koostab omavalitsusüksuse arengukava arvestades linnavalitsus.

3. Otsus
3.1 Kinnitada projekti “Ringid vees“ kaasfinantseering 2009-2011 aastatel kokku  528 021 krooni ulatuses.
3.2 Projekti positiivse rahastamisotsuse korral Narva Linnavalitsusel näha käesoleva otsuse punktis 3.1 nimetatud kaasfinantseering ette järgmiselt: 2009. aasta eelarves – summas 250 000 krooni, 2010. aastal – summas 150 000 krooni, 2011.aastal – 128 021 krooni.
4. Rakendussätted

4.1 Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2 Narva Linnavalitsusel teha otsus teatavaks asjaosalistele.

4.3 Otsus jõustub seaduses sätestatud korras.

Projekti “Ringid vees” kaasfinantseeringu kinnitamine
Narva Linnavalitsus o t s u s t a b:
1. Taotleda Narva Linnavolikogus otsuse vastuvõtmist vastavalt lisatud eelnõule.

2. Volitada Linnavara-ja Majandusameti direktori kt. pr. Tamara Luigast antud küsimust Linnavolikogus ette kandma.

